**תיאוריה חשבונאית - שיעור 5**

**4.4 הון עצמי**

המסגרת המושגית מגדירה את ההון העצמי בתור זכות השייר בנכסי החברה לאחר שמנכים את כל התחייבויותיה. למעשה זוהי הגדרה עקיפה. ההון הוא ה-PN בין הנכסים להתחייבויות. אין הכרח שההון העצמי יהיה שווה לשווי ההוגן של החברה. כמו כן חשוב לשים לב ש-IAS-32 כולל קריטריונים נוספים שעוזרים לנו להחליט לגבי מכשירים פיננסיים האם הם חלק מההון העצמי. נראה שחלק מההגדרות של IAS-32 עלולות לסתור את הגדרת ההון העצמי שבמסגרת. כמובן ש-IAS-32 גובר. לדוגמא - נחשוב על כתב אופציה שהונפק על ידי החברה שניתן להמרה למניותיה תמורת תוספת מימוש לא קבועה (למשל, תוספת מימוש שלא במטבע הפעילות של החברה או תוספת מימוש שצמודה לאינדקס כלשהו כמו מחיר הזהב). כתב אופציה כאמור, הוא מכשיר התחייבותי כיוון שהוא לא מקיים את הגדרת ה-fixed for fixed. עם זאת, מנקודת המבט של המסגרת, הוא בוודאי לא עומד בהגדרה של התחייבות וזאת משום שלכל היותר החברה תקבל סכום מסוים של מזומן. בוודאי לא צפוי תזרים שלילי מהחברה החוצה. במקרה זה כמובן ש-IAS-32 גובר.

 **4.5 הכנסה**

**סעיפים 4.25, 4.47** מתייחסים להגדרה ולהכרה בהכנסה. אנו נלמד את נושא ההכנסות לעומק במסגרת IAS-18 ופרשנויות נוספות. המסגרת המושגית מגדירה הכנסה בתור גידול בהטבות הכלכליות בדרך של גידול בנכסים או קיטון בהתחייבויות (כלומר, גידול נטו בהון העצמי) ולמעט גידול בהון הנובע מהשקעת בעלים. הכנסות כוללות שני סוגים עיקריים:

1. הכנסות רגילות - הכנסות הנוצרות במהלך העסקים הרגיל (מכירות).
2. רווחי הון - גם רווח הון מהווה הכנסה אם כי לא במהלך העסקים הרגיל. כפי שנלמד ב-IAS-18 מקובל להחיל את הקריטריונים של הכרה בהכנסה באותו אופן גם לגבי הכנסות ממכירות וגם לגבי רווחי הון. ההבדל בין רווח הון לבין הכנסה רגילה הוא הבדל הצגתי - רווח הון מוצג בדרך כלל בנטו והכנסות מוצגות בדרך כלל בברוטו (כלומר עלות המכר היא בנפרד ולא בקיזוז מההכנסה).

ההכרה בהכנסה נוצרת כאשר הגידול בנכסים נטו מתרחש בעקבות אירוע וגידול זה ניתן למדידה מהימנה. בפועל המסגרת המושגית לא שימושית לעניין הכנסות שכן IAS-18 כולל הוראות מפורטות יותר.

* **הערה** - אחד הדברים הבולטים בהגדרה של הכנסה הוא שהיא לא כוללת השקעת בעלים. המשמעות היא שכאשר נעשית עסקה עם בעל השליטה ובעסקה זו החברה מקבלת תמורה שהיא יותר גבוהה מהתמורה הנורמאלית, העודף מעבר לנורמאלי לא יירשם כהכנסה אלא כהשקעת בעלים. לדוגמא - החברה מכרה לבעל השליטה מלאי ב-200 ש"ח. השווי ההוגן של המלאי - 150 ש"ח. לפי המסגרת, ההכנסה תירשם בגובה - 150 בלבד. ה-50 העודפים יירשמו כקרן הון מעסקה עם בעל שליטה. עיקרון זה מתחבר עם תקן 23 (הישראלי) בדבר עסקאות עם בעלי שליטה. תקן זה אמנם איננו מהווה חלק מה-IFRS אבל הטיפול העקרוני שנקבע בו בהחלט תואם לרוח המסגרת המושגית וגם להיבטים מסוימים ב-IFRS-2.

**4.6 הוצאה**

הוצאה היא ההיפך מהכנסה, כלומר, קיטון בהטבות הכלכליות בדרך של קיטון בנכסים או גידול בהתחייבויות (כלומר קיטון בהון העצמי נטו) ולמעט קיטון הנובע מחלוקה לבעלים. אחד ההיבטים החשובים בהוצאות נקרא עיקרון ההקבלה. ההוצאות מוכרות בדרך כלל במקביל להכנסות שהן עזרו לייצר (למשל פחת או עלות המכר). עם זאת, עיקרון ההקבלה הוא לא עיקרון מוחלט, כלומר, אם החברה נשאה בהוצאות שהתשלומים בגינן לא עומדים בהגדרה של נכס, לא נוכל לדחות את ההכרה בהוצאה, אפילו אם ההכנסה טרם נרשמה. לדוגמא - רישום הוצאות פחת מתחיל ברגע שהנכס כשיר להפעלה והקמתו הסתיימה. אפילו אם הנכס לא ייצר בפועל, הוצאות הפחת יירשמו בכל מקרה. ההוצאות מוכרות כאשר הקיטון בנכסים נטו מתרחש והוא ניתן למדידה מהימנה.

**שינויים בהון העצמי**

שינויים בהון העצמי מטופלים בחשבונאות לפי השינויים בין ההון העצמי י"פ להון עצמי י"ס . השינויים בהון העצמי מתחלקים לשני סוגים:

1. שינויים הוניים –נובעים כתוצאה משינויים בהון העצמי וקורים כתוצאה מעסקאות עם בע"מ כמו: הנפקת מניות, הכרזת דיבידנד , רכישת מניות באוצר ומכירתן
2. רווח כולל – כל השינויים האחרים בהון העצמי שאינם כתוצאה מעסקאות עם הבעלים (ובאנגלית : **comprehensive income**) הרווח הכולל מורכב משני חלקים :
3. דו"ח רוה"ס – שמסתיים ברווח הנקי לשנה
4. דו"ח על רווח כולל אחר – כל האלמנטים שנכנסים לרווח הכולל אבל לא נכנסים לדו"ח רוה"ס .

ז"א שהחשבונאות יצרה כאן סיבוך ישנם שישה אלמנטים שמוצגים ברווח כולל אחר ולא ברוה"ס ונשאלת השאלה מדוע האלמנטים הללו לא נמצאים בדו"ח רוה"ס?

והתשובה היא שדו"ח רוהס בא למדוד את ביצועי החברה לעומת זאת הדברים שנכללים ברווח כולל אחר לא משקפים את רווחי החברה אלו לא ביצועים שהם חלק אינטגרלי מפעילות החברה ז"א אין שוב ערובה לכך שאותו ביצוע יצליח בפעם הבאה שהחברה תבצע אותו כמו למשל : אם אני מוכר בניין של המפעל ועובד לבניין חדש אז הבניין החדש סביר להניח יעלה לי יותר מהבניין הישן שמכרתי אז בחלק שמכרתי בסכום גבוה אני לא מכיר ברווח אלא מייחס אותו לעלות הבניין החדש.

כל חלק נמדד ומסתכלים עליו בצורה שונה ונפרט את ששת הרכיבים הללו:

1. **שערוך של ר"ק או נ.ב.מ-** המילה קרן שערוך לא משקפת שינוי הוני. שערוך רכוש קבוע הוא עדיין חלק מהרווח הכולל של החברה. מה קורה אם הר"ק מופחת אח"כ . האם אני חייב להפחית את קרן השערוך או שאני יכול להשאיר את קרן השערוך כמו שהיא ? לפי IAS16 החברה יכולה לבחור במדיניות חשבונאית שלא כוללת הפחתה של קרן השערוך אפשר אפילו למכור את הבניין בלי לנגוע בקרן השערוך משמעות קרן השערוך במקרה זה הוא להציג שינויים היסטוריים שקרו בנכסי החברה . החברה יכולה גם לבחור במדיניות חשבונאית של הפחתת קרן השערוך בקצב הפחת . המטרה הראשונית היתה לא להפחית את קרן השערוך וכך בעצם העודפים היו קטנים. הרעיון היה להראות ששערוך ר"ק לא מייצג רווח אמיתי וכך החברה לא יכלה לחלק אותו כדיבידנד אבל לאורך השניים בגלל לחצים שחברות הפעילו התירו להפחית את קרן השערוך בקצב הפחת אם שערכתי בניין מ-100 ל-150 אז הוצאות הפחת באותה שנה יהיו לפי 150 . שוב הטיפול בקרן השערוך הוא לפי בחירת החברה.
2. **קרן הון ז"ל –** לפי IAS39 השקעה ז"ל יכולה להיות השקעה באג"ח או במכשירים הוניים (מב"כ , מניות) בהשקעה ז"ל ראשית מטפלים בהשקעה עצמה ובסוף התקופה משערכים לשוו"ה . בניגוד לשערוך קרקע ששם אם השוו"ה נפל באופן אוטומטי רושמים הפסד בקרן הון ז"ל אם יש ירידת ערך למניות לא מכירים ישר בהפסד אלא אם כן הירידה היא מתמשכת או משמעותית ואין הגדרה למושג מתמשכת או משמעותית ז"א שההחלטה אם הירידה משמעותית או ממושכת נתונה לשיקול דעת . בנוסף ברגע שאני מוכר את ני"ע אני סוגר את ההפרשים לרווח והפסד בשונה מקרן שערוך ששם אין חובה להפחית את הקרן. **למשל:** היו לי מניות שעלו לי 100 , שוו"ה היום 120 , ז"א קרן הון ז"ל 20 . יצרתי מיסים נדחים לשלם (30%) בסך 6 ז"א שהקרן תוצג ברווח כולל אחר לפי 14 . נניח שמכרתי את המניות כעת ב-121 ₪ .

**פק"י לביטול השערוך (לפני הטיפול במכירה)**

|  |  |  |
| --- | --- | --- |
|  | חובה | זכות |
| ח' קרן הון | 14 |  |
| מיסים נדחים לשלם | 6 |  |
| השקעה במניות  |  | 120 |
| מזומן | 121 |  |
| הכנסות אחרות |  | 21 |

ז"א כשאני משערך קרקע אני לא מציג את זה כחלק ממד הביצועים בחברה לעומת זאת אם אני משקיע במניות אני כן מציג את זה כחלק מהרווח אז למה לדחות את זה בהתחלה ברווח כולל אחר ? הרי בסוף זה יזרום לרוה"ס. התשובה היא שהחברות הגדולות לא רוצות שדברים שאין להן שליטה עליהם יגרמו לתנודתיות במחירי המניה שלהן בעקבות שינויים ברווח. תנודתיות במחירי המניה עלולים להרתיע משקיעים מהשקעה בחברות כיוון שזה מציג למשקיעים סיכון גדול מידי בהשקעה במניה שאין להם שליטה עליו ומשקיעים מעדיפים להשקיע במניות יציבות , לכן חברות התעקשו שהשקעות במכשירים הוניים יוצגו ברווח כולל אחר על מנת שלא ישפיעו על הרווח.

1. **שינויים אקטואריים בגין תוכנית להטבה מוגדרת –** IAS19 קובע שינויים אקטואריים בהתחייבות נטו בגין פנסיה, ושינויים בריביות באותם הסעיפים עלולים לגרום לקפיצות ולתנודתיות ברווחים ולכן הנהלות של חברות גדולות שאין להן שליטה על שיעור הריבית או על שינויים אקטואריים התעקשו ששינויים מהסוג הזה ייכנסו לרווח כולל אחר. שינויים אלו נשארים ברווח כולל והחברה יכולה לבחור אם להעביר את הקרן הזאת לעודפים.
2. **הפרשי תרגום –** IAS21 – יש לי חברת בת שאני מחזיק בה 100% בארה"ב וההון שלה הוא מיליון דולר ושע"ח הוא 4 אז לחברת האם שההשקעה מוצגת אצלה בשקל לפי שיטת האקוויטי אז ההשקעה מוצגת אצלה ב-4 מיליון ₪ כאשר שע"ח ירד ל-3 בסוף השנה ההשקעה צריכה להיות מוצגת אצלי ב-3 מיליון ₪ בעבר השינויים הללו זרמו לרוה"ס וזה גרם לתנודתיות גדולה ברווחי החברה וזה הפריע מאד לחברות האמריקאיות לכן הפעילו לחצים ואז נולד תקן אמריקאי FAS52 שקבע כי יש להכיר בקרן הון בגין הפרשי תרגום.
3. **עסקאות גידור / הגנה –** IAS39 – שערוך פריט מגן בגידור תזמ"ז – נניח שחברת טמפו המייצרת בירה יודעת ב-01/11/13 שהיא צריכה לקנות עוד 4 חודשים 100 טון שעורה והיא חוששת שמחיר השעורה יעלה ואז השעורה תעלה לה יותר והיא תצטרך להעלות מחירים וזה עלול לפגוע בה בעתיד והחברה רוצה להגן על עצמה היום מפני העסקה העתידית. ז"א היא מעוניינת לבצע עסקה שלא כוללת את רכישת השעורה כרגע אלא היא רוכשת אופציות בבורסה בחו"ל של אופציות עתידיות על הסחורות . היא צריכה את השעורה עוד 4 חודשים והאופציה היא לעוד 6 חודשים . נניח שמחיר השעורה עלה את האופציות שהיא קנתה ב-01/11/13 במציגים במאזן בדצמבר 2013 לפי השוו"ה בגלל שמחיר השעורה עלה שווי האופציה עלה ז"א היא צריכה להכיר בגידול בשוו"ה והרי היא קנתה את האופציות לא כדי ליצור רווח אלא כדי להגן על עצמה מפני עליית מחירים. באמצעות האופציה היא רוצה להגן על עצמה מפני עליית מחיר השעורה את השערוך הזה היא זוקפת לרווח כולל אחר . הרעיון כאן הוא שהביצועים של החברה לא נמדדים במסחר באופציות אלא במכירת הבירה אותה היא מייצרת ז"א היא זוקפת את הרווח התיאורטי הזה לרווח כולל אחר כי היא לא עשתה את זה לצורך יצירת הרווח אלא לצורך שמירה על רמת המחירים שלה במכירת הבירה .
4. **שערוך אג"ח לשלם כתוצאה מעליית סיכון האשראי של החברה –** IAS1- IAS39 אומר כי חברה שמנפיקה אג"ח יכולה במקרים מסוימים לרשום את ההתחייבות לפי שוו"ה זה מותר במקרים שזה יוצר הקבלה נאותה יותר בין ההתחייבויות של החברה לנכסים.